JACK PAROW het brandewyn amper net soveel lief soos kletsrymery en dis geen geheim nie. Hy is so lief vir brandewyn dat hy die liedjie, Ricky Louw, opgeneem het vir sy selfgetitelde debuut-album in 2010. “Ek like my brannas drie vingers sterk en yskoud,” is een van sy sentimente in die liedjie oor brandewyn.
Dit was nog altyd Jack se droom om sy eie brandewyn te laat maak. Sy droom is nou bewaarheid en hy kan nie wag dat jy sy Parow Brandy proe nie.